- ખંભાત શહેરના ખેડાવાળની પોળમાં મંગળવારે સવારે બે માળના બંધ મકાન અચાનક આગ લાગતા ધડાકાભેર જમીનદોસ્ત થઇ જવા પામ્યું હતું. જેના કારણે આ ભરચક વિસ્તારમાં ભારે અફડાતફડી મચી જવા પામી હતી. આ મકાનમાં ગેસના બોટલ રાખવામાં આવ્યા હોવાનું જાણવા મળ્યું હતું. જેના બાજુના મકાનમાં પણ બીજા અને ત્રીજા માળે આગ લાગી હતી. સદનસીબે આ દુર્ઘટનામાં કોઇ જાનહાનિ સર્જાઇ નથી. જોકે ફાયરબ્રિગેડ દ્વારા આગને કાબૂમાં લઇ લેવામાં આવી હતી.